CELEX: 22021D0186
Language: et
Date: 2018-07-06 00:00:00
Title: EMP Ühiskomitee otsus nr 124/2018 6. juuli 2018, millega muudetakse EMP lepingu I lisa „Veterinaar- ja fütosanitaarküsimused“ [2021/186]

25.2.2021   
               
               
                  ET
               
               
                  Euroopa Liidu Teataja
               
               
                  L 67/3
               
            
         EMP ÜHISKOMITEE OTSUS
         nr 124/2018
         6. juuli 2018,
         millega muudetakse EMP lepingu I lisa „Veterinaar- ja fütosanitaarküsimused“ [2021/186]
         EMP ÜHISKOMITEE,
         võttes arvesse Euroopa Majanduspiirkonna lepingut (edaspidi „EMP leping“), eriti selle artiklit 98,
         ning arvestades järgmist:
         
                     (1)
                  
                  
                     EMP lepingusse tuleb inkorporeerida komisjoni 25. jaanuari 2018. aasta rakendusotsus (EL) 2018/136, millega määratakse Euroopa Liidu referentlabor suu- ja sõrataudi jaoks ja muudetakse nõukogu direktiivi 92/119/EMÜ II lisa seoses Euroopa Liidu referentlaboriga sigade vesikulaarhaiguse jaoks (1).
                  
               
                     (2)
                  
                  
                     Rakendusotsusega (EL) 2018/136 tunnistatakse alates 1. jaanuarist 2019 kehtetuks komisjoni rakendusotsus 2012/767/EL, (2) mis on inkorporeeritud EMP lepingusse ja mis tuleb sellest tulenevalt alates 1. jaanuarist 2019 EMP lepingust välja jätta.
                  
               
                     (3)
                  
                  
                     Käesolevas otsuses käsitletakse õigusakte, mis on seotud muude elusloomadega kui kalad ja vesiviljelusloomad ning loomsete toodetega, nagu munarakud, embrüod ja sperma. Kõnealuseid küsimusi käsitlevaid õigusakte ei kohaldata Islandi suhtes, nagu see on täpsustatud EMP lepingu I lisa I peatüki sissejuhatava osa lõikes 2. Seetõttu ei kohaldata käesolevat otsust Islandi suhtes.
                  
               
                     (4)
                  
                  
                     Käesolev otsus käsitleb veterinaarküsimustega seotud õigusakte. Veterinaarküsimusi käsitlevaid õigusakte ei kohaldata Liechtensteini suhtes seni, kuni Liechtensteini suhtes kohaldatakse Euroopa Ühenduse ja Šveitsi Konföderatsiooni vahelist põllumajandustoodetega kauplemise kokkulepet, nagu see on sätestatud EMP lepingu I lisa valdkondlikes kohandustes. Seetõttu ei kohaldata käesolevat otsust Liechtensteini suhtes.
                  
               
                     (5)
                  
                  
                     Seetõttu tuleks EMP lepingu I lisa vastavalt muuta,
                  
               ON VASTU VÕTNUD KÄESOLEVA OTSUSE:
         
            Artikkel 1
            EMP lepingu I lisa I peatükki muudetakse järgmiselt.
            
                        1)
                     
                     
                        Osas 3.1 lisatakse punktile 9 (nõukogu direktiiv 92/119/EMÜ) järgmine taane:
                        
                                    „—
                                 
                                 
                                    
                                       32018 D 0136: komisjoni 25. jaanuari 2018. aasta rakendusotsus (EL) 2018/136 (ELT L 24, 27.1.2018, lk 3).“
                                 
                              
                  
                        2)
                     
                     
                        Osa 3.2 punkti 47 (komisjoni määrus (EL) nr 415/2013) järele lisatakse järgmine punkt:
                        
                                    „48.
                                 
                                 
                                    
                                       32018 D 0136: komisjoni 25. jaanuari 2018. aasta rakendusotsus (EL) 2018/136, millega määratakse Euroopa Liidu referentlabor suu- ja sõrataudi jaoks ja muudetakse nõukogu direktiivi 92/119/EMÜ II lisa seoses Euroopa Liidu referentlaboriga sigade vesikulaarhaiguse jaoks (ELT L 24, 27.1.2018, lk 3).
                                    Nimetatud õigusakti ei kohaldata Islandi suhtes.“
                                 
                              
                  
                        3)
                     
                     
                        Osa 3.2 punkti 35 (komisjoni rakendusotsus 2012/767/EL) tekst jäetakse alates 1. jaanuarist 2019 välja.
                     
                  
         
            Artikkel 2
            Rakendusotsuse (EL) 2018/136 norrakeelne tekst, mis avaldatakse Euroopa Liidu Teataja EMP kaasandes, on autentne.
         
         
            Artikkel 3
            Käesolev otsus jõustub 7. juulil 2018, tingimusel et kõik EMP lepingu artikli 103 lõike 1 kohased teated on edastatud (*1).
         
         
            Artikkel 4
            Käesolev otsus avaldatakse Euroopa Liidu Teataja EMP osas ja EMP kaasandes.
         
         
            Brüssel, 6. juuli 2018
            
               
                  EMP ühiskomitee nimel
               
               
                  eesistuja
               
               Oda Helen SLETNES
            
         
         
            (1)  ELT L 24, 27.1.2018, lk 3.
         
            (2)  ELT L 337, 11.12.2012, lk 54.
         
            (*1)  Põhiseadusest tulenevaid nõudeid ei ole nimetatud.